মহীনের ঘোড়াগুলি
১৯৭৭ সালে প্রথম অ্যালবাম "সংবিগ্ন পাখিকূল ও কলকাতা বিষয়ক" প্রকাশিত হবার পর আনন্দবাজার পত্রিকার কড়চায় শমীক বন্দ্যোপাধ্যায় প্রশংসা করেন। এরপর দূরদর্শনের বেশ কয়েকটি অনুষ্ঠানেও যোগ দেয় তারা। তবে এরপর শ্রোতামহলে ব্যান্ডটির গ্রহণযোগ্যতা হ্রাস পেতে থাকে। পোস্টবক্সে জমা হতে থাকে তাদের বিরুদ্ধে আসা যাবতীয় চিঠি। ১৯৭৮ সালে রঞ্জন ঘোষাল "অজানা উড়ন্ত বস্তু বা অ-উ-ব" শিরোনামের দ্বতিীয় অ্যালবাম কভারের নকশা করে সে-সমস্ত চিঠি-পত্র সমন্বয়ে। ১৯৭৯ সালে তৃতীয় এবং সর্বশেষ স্টুডিও অ্যালবাম "দৃশ্যমান মহীনের ঘোড়াগুলি" প্রকাশিত হবার পর, আশির দশকের গোড়ার দিকে ব্যান্ডটি ভেঙে যায়। বন্ধ হয়ে যায় অ্যালবাম বিক্রি।
এই ব্যান্ডের নামটি তাদের ভক্তদের জন্য আনেকটা ধাঁধা। আক্ষরিক অর্থে যদিও "মহীনের ঘোড়াগুলি" নামের সাথে সঙ্গীতের তেমন মিল পাওয়া যায় না। প্রকৃতপক্ষে এই ব্যান্ডের নামকরণ করা হয়েছে আধুনিক বাঙালি কবি জীবনানন্দ দাশ রচিত "সাতটি তারার তিমির" (১৯৪৮) কাব্যগ্রন্থের "" শিরোনামের কবিাতার দ্বিতীয় পংক্তি থেকে: "মহীনের ঘোড়াগুলো ঘাস খায় কার্তিকের জ্যোৎস্নার প্রান্তরে।"
নেমেসিস (বাংলাদেশী ব্যান্ড)
নেমেসিস ৬ বছর পরে তাঁদের দ্বিতীয় এ্যালবাম "তৃতীয় যাত্রা" মুক্তি দেন। প্রথম গান "কবে" প্রথমে বিভিন্ন রেডিও স্টেশনে ২০১১ সালে প্রকাশিত হয়। স্টুডিও বাংগির প্রযোজনায় নভেম্বরে এই গানের মিউজিক ভিডিও বের হয়। এই এ্যালবাম ২৩শে নভেম্বর বেইলি রোডে ক্যাফে ৩৩ এ মুক্তি দেওয়া হয়। তৃতীয় যাত্রা ২০১১ সালে সমলোচক ও জনপ্রিয়তা দুই বিভাগেই সেরা ব্যান্ড পুরস্কারের জন্য মনোনীত হন। তাঁদের গান "কবে"-এর মিউজিক ভিডিও সিটিসেল চ্যানেল আই মিউজিক এওয়ার্ডের সেরা ভিডিও-এর জন্য মনোনীত হয়।
২০১২ এর মাঝামাঝি, মাহের খান ও ওমাইর খান ব্যাক্তিগত কারণে নেমেসিস ছাড়েন। ভক্তরা এই খবর শুনে ব্যথিত হয়। মাইলসের মানাম আহমেদের দুই পুত্র জেরিফ আহমেদ এবং জেহীন আহমেদ নেমেসিসের নতুন সদস্য হন।